Tolong jelaskan mengenai 2012-kini dari Wallace Huo dalam bahasa melayu

Pada 2 Februari 2012, drama perubatan Wallace Inspire the Life disiarkan di CCTV-1 semasa waktu perdana. Drama itu menerima beberapa anugerah tajaan kerajaan termasuklah Anugerah Karya Terbaik dan Chinese Television Flying Apsaras Awards. Wallace melakonkan watak Han Zihang, doktor pembantu dengan latar belakang pendidikan luar negara. Dia bergandingan dengan Wang Zhiwen Wang, Li Chengru dan Zhang Tieling yang merupakan pelakon-pelakon terkanal dan disegani.

Pada April 2012, Wallace memegang watak Linghu Chong dalam Swordsman, yang berdasarkan satu novel genre wuxia klasik Jin Yong yang berjudul sama. Swordsman disiarkan di Hunan TV semasa waktu perdana sebagai drama Tahun Baru Cina. Ia mendapat rating no. 1 di TV dan atas talian. Bersekali dengan watak utama yang baik hati dan bebas Linghu Chong, Wallace juga melakonkan watak tersembunyi dan berbahaya, Yang Lianting. Kejayaan drama itu meletakkan Wallace di pusat bualan dan mempamerkan popularitinya di kalangan penonton.

Wallace kemudian membintangi drama perang pertamanya, Battle of Changsha, yang merupakan epik perang anti-Jepun yang diterbitkan oleh Shandong Film and TV Group dan diarahkan oleh Sheng Kong. Sheng memenangi Anugerah Magnolia untuk pengarahan terbaik. Pasukannya menerbitkan drama perang berating tinggi Between Life and Death. Dalam Battle of Changsha, Wallace melakonkan watak Gu Qingming, seorang pemuda yang datang daripada keluarga ternama dan berjuang dengan berani di barisan depan demi negaranya di sebalik semua tentangan. Kisah cinta Gu Qingming dan Hu Xiangxiang (yang dilakonkan oleh aktres muda Yang Zi) dibandingkan dengan kisah cinta dalam Gone with the Wind. Battle of Changsha terpilih sebagai salah satu drama terbaik pada 2014 selepas ia ditayangkan kali terakhir di CCTV-8 semasa pertengahan Julai 2014.

Drama kostum Wallace Perfect Couple (drama China) telah difilemkan bermula April 2013. Wallace bukan sahaja memainkan watak utama Jin Yuanbao dalam Perfect Couple, tetapi juga bertindak sebagai penerbit drama itu. Ini adalah percubaan pertamanya untuk mengembangkan kariernya kepadaa penerbitan drama, drama itu kemudiannya ke udara pada 21 April 2014 dan ternyata ia menjadi kejayaan besar. Interaksi yang mencuit hati dan mengharukan antara watak-watak utama berserta penampilan mereka yang cemerlang menjadikan Perfect Couple sebagai drama paling popular di atas talian. Ia kemudian mencecah 1 bilion sasaran di laman-laman sesawang arus perdana.

Pada November 2013, Wallace membintangi The Great Protector, sebuah drama yang diuruskan “The First Screenwriter” Zou Jingzhi dan difilemkan oleh pasukan movie The Grand Master. Dengan sudut pandangan yang unik dan wawasan kebudayaannya, drama itu menggambarkan kehidupan rakyat biasa semasa zaman akhir Dinasti Qing hingga ke Revolusi 1911. Wallace memegang watak utama Liu Anshun. Itu kali pertama Wallace membintangi drama yang berlatarbelakangkan zaman Dinasti Qing. Wallace menganggap The Great Protector sebagai “sebuah drama yang dapat diperlihatkan kepada keturunan saya”. Drama ini ke udara pada 25 Disember 2014 di empat saluran TV satelit yang berbeza.